कॉलेज की सुनहरे यादों में खोए 25 साल पुराने यार
कॉलेज के दिनों की मस्ती की अहमियत वही समझेगा, जिसने मस्ती की हो और एक वक्त के बाद जिंदगी की जवाबदारियों के बीच खो सा गया हो। कुछ ऐसे ही उन दिनों को मिस किया पुराने स्टूडेंट्स ने। मौका किरोड़ीमल गवर्नमेंट पॉलिटेक्निक कॉलेज की रीयूनियन मीट का रहा। 25 साल पुरानी बैच के स्टूडेंट्स ने शनिवार को अपनी सिल्वर जुबली सेलिब्रेट की। कार्यक्रम देवपुरी स्थित अभियंता भवन में आयोजित किया गया। कार्यक्रम में बतौर मुख्य अतिथि रिटायर्ड प्रिंसिपल आरएस गुरूदिवान पहुंचे।
खास बात ये है कि जब साल 1956 में इंस्टीट्यूट की शुरुआत हुई तब आरएस गुरूदिवान यहां पहली बैच के स्टूडेंट थे, बाद में वे संस्थान में प्रिसिंपल भी रहे। इतने पुराने स्टूडेंट्स के लिए ये कार्यक्रम आयोजित करने वाले प्रोफेसर डीएस पवार ने कार्यक्रम की अध्यक्षता की। मौके पर जीएन श्रीवास्तव भी विशेष रूप से मौजूद रहे। इन सभी का मोमेंटो और शॉल श्रीफल से सम्मान किया गया। ऑस्ट्रेलिया, न्यूजीलैंड और कतर में बस चुके पूर्व छात्र भी पुराने दोस्तों से मिलने पहुंचे। कार्यक्रम में सभी ने क्लास की मस्ती को मिस किया। कार्यक्रम ऑर्गनाइज करने में जेपी सिंह, संतोष श्री गिरी, शिवनारायण ताम्रकार, अश्वनी वर्मा, अजिताभ मिश्रा, आलोक नागुपरे और एमए निजार की खास भूमिका रही।
सालों बाद मिले दोस्तों ने अपनी पुरानी यादों को संजाेने हर एंगल से फोटो क्लिक की।
hin_Deva hin_Deva hin_Deva hin_Deva